**Obec Ohradzany**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Všeobecne záväzné nariadenie č. 4/2022**

**o určení výšky príspevku na čiastočnú úhradu**

**nákladov, výšky príspevku na režijné náklady a**

**podmienky úhrady v školskej jedálni v**

**zriaďovateľskej pôsobnosti obce Ohradzany**

**Všeobecne záväzné nariadenie Obce Ohradzany č. 4/2022**

o určení výšky príspevku na čiastočnú úhradu nákladov, výšky príspevku na režijné náklady a podmienky úhrady v školskej jedálni v zriaďovateľskej pôsobnosti obce Ohradzany

Obecné zastupiteľstvo obce Ohradzany na základe samosprávnej pôsobnosti podľa ustanovenia § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a podľa § 140 ods. 10 zákona č. 245/2008 Z.z. o výchove a vzdelávaní ( školský zákon) a o zmene a doplnení niektorých zákonov v znení neskorších predpisov

**vydáva**

toto všeobecne záväzné nariadenie, ktorým sa určuje výška príspevku na čiastočnú úhradu nákladov, výška príspevku na režijné náklady a podmienky úhrady v školskej jedálni v zriaďovateľskej pôsobnosti obce.

**Článok 1**

**Úvodné ustanovenia**

1) Predmetom tohto všeobecne záväzného nariadenia ( ďalej len „VZN“ ) je určiť výšku príspevku na čiastočnú úhradu nákladov, výšku príspevku na režijné náklady a podmienky úhrady v školskej jedálni zriadenou na území obce Ohradzany ktorej zriaďovateľom je obec.

2) Obec je zriaďovateľom zariadenia školského stravovania - školskej jedálne pri ZŠ Ohradzany.

3) Stravníkom v školskej jedálni môžu byť deti, žiaci, zamestnanci škôl a školských zariadení; so súhlasom zriaďovateľa a príslušného regionálneho úradu verejného zdravotníctva sa môžu v školskej jedálni stravovať aj iné fyzické osoby (§140 ods. 3 zákona č.245/2008 Z.z.).

4) Školská jedáleň, poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Zákonný zástupca čiastočne prispieva aj na úhradu režijných nákladov na prevádzku zariadenia školského stravovania.

5) Finančné pásma sú stanovené Ministerstvom školstva, vedy, výskumu a športu SR, určujú náklady na nákup potravín na jedno jedlo podľa vekových kategórií stravníkov a príspevok zákonného zástupcu dieťaťa a žiaka vo výške nákladov na nákup potravín.

**Článok 2**

**Určenie výšky príspevku**

1) Príspevok na úhradu režijných nákladov na prevádzku zariadenia školského stravovania je stanovený sumou vo výške 0,10 eur / na deň a jeden obed pre žiaka

2) Režijné náklady na stravovanie zamestnancov a cudzích stravníkov vo výške 2,45 eur na obed

3) Obec Ohradzany určuje výšku príspevku na stravovanie v školskej jedálni na stravníka a jedlo v čase ich pobytu v škole alebo školskom zariadení nasledovne:

|  |  |  |  |  |
| --- | --- | --- | --- | --- |
| Veková kategória | Desiata | Obed | Olovrant | Spolu |
| 1. Materská škola - stravníci od 2 do 6 rokov | 0,40 | 1,.- | 030 | 1,70+0,10=1,80 |
| 1. Základná škola - stravníci od 6 do 11 rokov |  | 1,30 |  | 1,30+0,10=1,40 |
| 1. Základná škola - stravníci od 11 do 15 rokov |  | 1,50 |  | 1,50+0,10=1,60 |
| 1. Materská škola, základná škola - stravníci zamestnanci a ostatné fyzické osoby (dospelé osoby) |  | 2.- |  | 2.-+2,45=4,45 |

4) Zákonný zástupca dieťaťa alebo žiaka uhrádza výšku finančného príspevku na stravovanie určenú týmto VZN podľa vekových kategórií stravníkov určenú v článku 2 ods. 1 v bodoch ) tohto VZN. Zamestnanci a ostatné fyzické osoby uhrádzajú výšku finančného príspevku na stravovanie určenú týmto VZN v čl. 2 ods. 2 bod ).

5) V prípade, že bude zriaďovateľovi poskytnutá dotácia na podporu výchovy k stravovacím návykom dieťaťa podľa zákona č. 544/2010 Z.z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov, zákonný zástupca dieťaťa alebo žiaka uhrádza finančný príspevok na stravovanie určený týmto VZN podľa vekových kategórií stravníkov určený v článku 2 ods. 1 v bodoch a) až c) tohto VZN **znížený o poskytnutú dotáciu.**

6) Hodnota jedla pre dospelých stravníkov zahŕňa výšku finančného príspevku podľa zvoleného finančného pásma pre príslušné zariadenie školského stravovania vo výške celkových nákladov na potraviny a režijných nákladov na výrobu jedného jedla ako pre vekovú kategóriu stravníkov 15-19 ročných.

**Článok 3**

**Určenie podmienok úhrady v školskej jedálni**

1) Zákonný zástupca dieťaťa alebo žiaka, zamestnanci a ostatné fyzické osoby sú povinné uhradiť príspevok na stravovanie a príspevok na úhradu režijných nákladov na účet školských jedální a to mesačne v daný mesiac najneskôr do 20. dňa :

- poštovou poukážkou

- bankovým prevodom na účet IBAN SK 58 1100 0000 0026 2455 1643

2) V prípade splnenia podmienok na poskytovanie dotácie podľa § 4 zákona č.544/2010 Z.z. o dotáciách v pôsobnosti MPSVaR SR zákonný zástupca uhrádza náklady na nákup potravín a príspevok na režijné náklady jednorazovo na príslušné obdobie školského roku september-december v decembri a január a jún v júni.

**Článok 4**

**Záverečné ustanovenia**

* Ruší sa VZN č. 1/2021 zo dňa 29.12.2021
* **Návrh** VZN bol zverejnený

- na úradnej tabuli obce dňa : 24.11.2022

- zverejnený na webovom sídle obce dňa 24.11.2022

* VZN **schválené** Obecným zastupiteľstvom v Ohradzanoch dňa 13.12.2022 uznesením

č. 15

* VZN vyvesené na úradnej tabuli obce dňa : 14.12.2022

VZN zvesené z úradnej tabule obce dňa : .......................................

* VZN **nadobúda účinnosť** dňom 1.1.2023

Mgr. Andrea Kličová

starosta obce